यह वास्तव में दो घंटे का प्रदर्शन है जो मैं विद्यार्थियों को देता हूँ,
जिसे तीन मिनट किया गया है।
और यह शुरू हुआ जब एक दिन मैं विमान से टेड आ रहा था,
सात वर्ष पहले।
मेरी साथ की सीट पर हाई स्कूल की किशोर छात्रा बैठी थी,
और वह सच में एक गरीब परिवार से थी।
वह अपने जीवन मे कुछ बनना चाहती थी।
और उसने मुझसे एक छोटा सा साधारण प्रश्न पूछा।
उसने कहा, "सफलता का कारण क्या है?"
और मुझे बहुत बुरा लगा,
क्योंकि मै उसको उचित जवाब नहीं दे पाया।
तो मै विमान से उतर कर टेड आता हूँ।
और सोचता हूँ कि मैं एक कमरे में सफल लोगों के बीच हूँ !
तो उनसे ही पूछता हूँ कि किसने सफल होने में उनकी मदद की,
और फिर बच्चों को बताया जाये ?
तो 7 वर्ष और 500 साक्षात्कारों के बाद,
मै आपको बताने जा रहा हूँ कि सफलता का क्या कारण है,
टेड से जुड़े लोगों का।
पहला कारण है जुनून।
फ्रीमैन थॉमस कहते हैं, "मैं अपने जुनून से प्रेरित हूँ"।
टेड से जुड़े लोग इसे प्यार से न कि पैसे हेतु करते हैं।
कैरोल कोलेटा कहते हैं,
"जो मैं करता हूँ उसे करने के लिए पैसे भी दे दूंगा। "
और रोचक बात यह है कि
अगर आप इसे प्यार हेतु करते हैं पैसा तो आता ही है।
काम ! रूपर्ट मर्डोक ने मुझे बताया, "यह कठिन परिश्रम है।
कुछ भी आसानी से नहीं मिलता, पर, मुझे इसमें बहुत मज़ा आता है।"
क्या उसने मज़ा कहा ? रुपर्ट ? हाँ !
(हास्य)
टेड से जुड़े लोग काम का मज़ा लेते हैं व कठिन परिश्रम करते हैं।
मैंने देखा वे बहुत कार्यग्रस्त नहीं हैं। वे काम से खेलते हैं।
(हास्य)
अच्छा है !
(सराहना)
एलेक्स गार्डन कहते हैं, "सफल होने के लिए, शुरू तो कीजिए
और इसमें निपुण बनें।"
यह कोई जादू नहीं है सिर्फ अभ्यास, अभ्यास व अभ्यास ही है।
और यह ध्यान देना है।
नॉर्मन जेवीसन ने मुझसे कहा,
"मैं सोचता हूँ कि अपना ध्यान एक वस्तु पर केन्द्रित करना है।"
और आगे बढ़ना है।
डेविड गैलो कहते हैं, "स्वयं को आगे बढ़ाओ।
शारीरिक, मानसिक रूप से, आपको हमेशा आगे बढ़ना है।"
आपको शर्म और आत्म-संदेह से बाहर निकलना है।
गोल्डी हान कहते हैं, "मुझे हमेशा आत्म-संदेह होता था।
मैं अच्छा नहीं था; मैं स्मार्ट नहीं था।
मुझे नहीं लगता था कि मैं कर पाउँगा।"
सदा स्वयं को उत्साहित करना आसान नहीं है,
और यही कारण है उन्होंने माँ को बनाया।
(हास्य)
(सराहना)
फ्रैंक गेहरी ने मुझसे कहा,
"मेरी मां ने मेरा उत्साह बढ़ाया।"
(हास्य)
सेवा करो !
शेरविन नूलंद कहते हैं, "डॉक्टरी सेवा विशेषाधिकार था।"
बहुत सारे बच्चे करोड़पति बनना चाहते हैं।
पहली बात यह है :
"ठीक है, आप अपनी सेवा नहीं कर सकते;
आपको दूसरों की मूल्यवान सेवा करनी है।
लोगों के अमीर बनने का यही ढंग है।"
विचार !
टेड से जुड़े बिल गेट्स कहते हैं, "मेरे पास एक विचार था:
पहली माइक्रो कंप्यूटर सॉफ्टवेर कंपनी बनाने का।"
मैं कहूँगा यह एक अच्छा विचार था।
रचनात्मकता के लिए विचार आना कोई जादू नहीं है।
यह सिर्फ कुछ आसान कार्य करने जैसा है।
और मैं कई साक्ष्य देता हूँ।
दृढ़ रहो !
जो क्रॉउस कहते हैं,
" हमारी सफलता का पहला कारण दृढ़ता है।"
आपको विफलता में दृढ रहना है। अपमानित होने पर भी दृढ होना है।
जिसका मतलब है "आलोचना, अस्वीकृति, बेवकूफी और दबाव। "
(हास्य)
तो, इस सवाल का उत्तर सरल है:
4,000 धनराशि का भुगतान करें और टेड पर आएं।
(हास्य)
या ये न कर सकने पर ये आठ चीज़ें करें --व मेरा विश्वास करें,
ये बड़ी आठ बातें हैं जो सफल बनाती हैं।
सभी टेड मे आने वालों का धन्यवाद आपके साक्षात्कार के लिए !
(सराहना)